English: On that last one, exactly that, Mike. So, that's one of the reasons that we're looking with caution at the development of carbon capture, utilisation and storage. The technology clearly works at small scale, but as yet there's no big scale, and the storage issues that are being looked at in the HyNet project in the north will be very, very important - so, all of the issues about containment and making sure that it doesn't leak out and all the rest of it. The best thing would be to actually use it - so, looking at all the projects that can actually use the carbon that's captured in that way. So, the utilisiation bit of it, as well as the storage bit, is very important in that. That's why we're looking at it with some caution, because I think it is being seen as a silver bullet a little bit in some industries, and it most certainly isn't. In terms of the range of other things that we're doing, we've got a very clear policy on local ownership. We'd like to see an energy price system that's entirely different to the one we have now. We're obviously linked to the marshalled price of gas, and that's the case even if you're getting most of your energy from renewables, which is obviously nonsensical. We do have some community projects on closed loop circuits, who are not having that problem. We're obviously very keen on making sure that those happen, but in a sustainable way. I know you're familiar with what happened down in Port Talbot when one of those went rather wrong - so, making sure we learn the lessons of that and making sure that community-owned closed loop systems also work is very important to us. And then the last piece I just wanted to mention was, just before everyone changed seats again at Westminster, we had got an agreement with Greg Hands, who was the then Minister, that we would have a holistic network design for Wales at last - after 40 years of Labour asks, the Conservatives see sense. It does always seem to take about 40 years for them to see sense, unfortunately. So, I really hope that that will happen once the new Minister has settled in. We're hopeful that it will and that will mean that we will, for the first time, have a planned grid for Wales, not driven by just which consumer wants to connect next, and that will mean that we will be able to plan out community ownership schemes in a much more reasonable and practical way right across Wales, rather than the somewhat haphazard who-goes-first-pays principle that we have at the moment.
Welsh: Ynghylch yr un olaf yna, yn union hynny, Mike. Dyna un o'r rhesymau ein bod yn edrych yn ofalus ar ddatblygu dal, defnyddio a storio carbon. Mae'r dechnoleg yn amlwg yn gweithio ar raddfa fach, ond hyd yn hyn does dim graddfa fawr, a bydd y materion storio sy'n cael eu hystyried ym mhrosiect HyNet yn y gogledd yn bwysig iawn, iawn - felly, bydd yr holl faterion ynghylch cynnwys a gwneud yn siŵr nad yw'n gollwng ac ati. Y peth gorau fyddai ei ddefnyddio mewn gwirionedd - felly, edrych ar yr holl brosiectau a all ddefnyddio'r carbon sy'n cael ei ddal yn y ffordd honno mewn gwirionedd. Felly, mae'r rhan defnyddio ohono, yn ogystal â'r rhan storio, yn bwysig iawn. Dyna pam yr ydym ni'n edrych arno yn weddol bwyllog, oherwydd rwy'n credu ei fod yn cael ei weld fel un ateb syml, addas at bob diben i raddau mewn rhai diwydiannau, ac yn sicr nid yw dim byd o'r fath. O ran yr ystod o bethau eraill yr ydym ni'n eu gwneud, mae gennym bolisi clir iawn ar berchnogaeth leol. Fe fyddem ni'n hoffi gweld system prisiau ynni sy'n hollol wahanol i'r un sydd gennym ni nawr. Mae'n amlwg ein bod ni'n gysylltiedig â phris y farchnad o ran nwy, ac mae hynny'n wir hyd yn oed os ydych chi'n cael y rhan fwyaf o'ch ynni o adnoddau adnewyddadwy, sy'n amlwg yn hurt. Mae gennym rai prosiectau cymunedol ar gylchedau dolen gaeedig, nad yw'n dioddef o'r broblem honno. Yn amlwg rydym ni'n awyddus iawn i sicrhau bod y rheiny'n digwydd, ond mewn ffordd gynaliadwy. Rwy'n gwybod eich bod chi'n gyfarwydd â'r hyn ddigwyddodd i lawr ym Mhort Talbot pan aeth un o'r rheiny braidd o chwith - felly, mae sicrhau ein bod ni'n dysgu'r gwersi hynny a sicrhau bod systemau dolen gaeedig sy'n eiddo i'r gymuned hefyd yn gweithio yn bwysig iawn i ni. Ac yna'r darn olaf roeddwn i eisiau sôn amdano oedd, ychydig cyn i bawb newid seddi eto yn San Steffan, roeddem ni wedi cael cytundeb gyda Greg Hands, sef y Gweinidog ar y pryd, y byddai gennym gynllun rhwydwaith cyfannol i Gymru o'r diwedd - ar ôl 40 mlynedd o Lafur yn gofyn a gofyn, mae'r Ceidwadwyr yn gweld synnwyr. Mae'n ymddangos ei bod hi bob amser yn cymryd tua 40 mlynedd iddyn nhw weld synnwyr, yn anffodus. Felly, rwy'n mawr obeithio y bydd hynny'n digwydd ar ôl i'r Gweinidog newydd ymgartrefu. Rydym yn obeithiol y bydd ac y bydd hynny'n golygu y byddwn, am y tro cyntaf, â grid wedi'i gynllunio i Gymru, nid un yn cael ei ysgogi gan ba bynnag ddefnyddiwr sydd eisiau cysylltu nesaf, a bydd hynny'n golygu y byddwn yn gallu llunio cynlluniau perchnogaeth gymunedol mewn ffordd lawer mwy rhesymol ac ymarferol ledled Cymru, a bydd hynny'n golygu y byddwn yn gallu llunio cynlluniau perchnogaeth gymunedol mewn ffordd lawer mwy rhesymol ac ymarferol ledled Cymru, yn hytrach na'r egwyddor braidd ar hap o bwy bynnag sy'n mynd gyntaf sy'n talu sydd gennym ar hyn o bryd.